ai4bharat/Pralekha huggingface dataset:
पंतप्रधान कार्यालय
पंतप्रधानांनी निवृत्त होत असलेल्या राज्यसभा सदस्यांना निरोप दिला
“जेव्हा अनुभवी सदस्य निवृत्त होतात तेव्हा सभागृहामध्ये पोकळी जाणवते”
“हे सभागृह म्हणजे संपूर्ण देशाच्या भावना,प्रेरणा, वेदना आणि आनंदाचे प्रतिबिंब आहे”
नवी दिल्ली, 31 मार्च 2022
पंतप्रधान नरेंद्र मोदी यांनी आज निवृत्त होत असलेल्या राज्यसभा सदस्यांच्या योगदानाची प्रशंसा केली आणि त्यांना भविष्यकाळासाठी शुभेच्छा दिल्या. या प्रसंगी पंतप्रधानांनी निवृत्त होणाऱ्या सदस्यांच्या अनुभवाचे मोल सगळ्यांच्या लक्षात आणून दिले आणि ते म्हणाले की, सभागृहातील उर्वरित सदस्यांना, आज निघून जात असलेल्या सदस्यांनी केलेले कार्य तसेच पुढे सुरु ठेवावे लागेल म्हणून काही सदस्यांच्या निवृत्तीसोबत उर्वरित सदस्यांच्या जबाबदारीत वाढ झाली आहे.
हे सभागृह म्हणजे संपूर्ण देशाच्या भावना,प्रेरणा, वेदना आणि आनंदाचे प्रतिबिंब आहे असे पंतप्रधानांनी यावेळी सांगितले. पंतप्रधान मोदी म्हणाले की, सभागृहातील सदस्य म्हणून आपण सभागृहाप्रती योगदान देत असतो हे जरी खरे असले तरीही हे सभागृह आपल्याला दररोज आपल्या देशाच्या वैविध्यपूर्ण समुदायांनी बनलेल्या व्यवस्था आणि त्यांच्या भावभावना अनुभवण्याची संधी देत असल्यामुळे या सभागृहाकडून आपल्यालाही बरेच काही मिळते हे देखील तितकेच सत्य आहे.
पंतप्रधान म्हणाले की, आज काही सदस्य सभागृहातून निवृत्त होत असले तरीही ते सर्वजण देशाच्या कानाकोपऱ्यांमध्ये त्यांचा समृध्द अनुभव घेऊन जातील
भविष्यातील पिढ्यांना उपयुक्त संदर्भ मिळण्याच्या दृष्टीने या सदस्यांनी त्यांच्या आठवणी लिहून ठेवाव्यात अशी सूचना देखील पंतप्रधानांनी यावेळी केली. देशाच्या या सभागृहातील सदस्य देशाच्या प्रगतीच्या दिशेला आकार देतात आणि त्यावर प्रभाव टाकत असतात म्हणून त्यांच्या आठवणी संस्थात्मक पद्धतीने देशाचा विकास घडवून आणण्याच्या दृष्टीने उपयोगी ठरू शकतील असे ते म्हणाले.
निवृत्त होत असलेल्या सदस्यांनी यापुढे देशवासियांना ‘स्वातंत्र्याचा अमृत महोत्सव’ साजरा करण्यात सहभागी होण्यासाठी प्रेरित करावे अशी विनंती पंतप्रधान मोदी यांनी त्यांना केली.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
भारतीय विज्ञान काँग्रेसच्या 106व्या सत्राला पंतप्रधानांनी केले संबोधन
नवी दिल्ली, 3 जानेवारी 2019
पंतप्रधान नरेंद्र मोदी यांनी आज भारतीय विज्ञान काँग्रेसच्या 106 व्या सत्राला संबोधित केले. यावर्षीच्या ‘भारताचे भविष्य: विज्ञान आणि तंत्रज्ञान’ या संकल्पनेसंदर्भात बोलतांना पंतप्रधान म्हणाले की, विज्ञान, तंत्रज्ञान आणि नविनतम शोध यांचा लोकांशी जोडण्यात येणारा संबंध हे भारताच्या बळकटीसाठी महत्वाचे आहे. त्यांनी जे सी बोस, सी व्ही रमण, मेघानंद सहा, एस एन बोस या भारतीय शास्त्रज्ञांचे स्मरण केले. पंतप्रधान म्हणाले की, या सर्व शास्त्रज्ञांनी किमान स्रोत आणि कमाल लढा या द्वारे देशाच्या नागरिकांसाठी सेवा उपलब्ध केल्या.
शेकडो भारतीय शास्त्रज्ञांच्या जीवनकार्यामुळे राष्ट्र निर्मितीला तंत्रज्ञान विकासाची जोड मिळून भौतिक संसाधने उपलब्ध झाली आहेत. आजच्या आधुनिक विज्ञान दृष्टीकोनामुळे भारताने वर्तमान परिवर्तनाचा वसा भारताच्या भविष्याचे संरक्षण करण्यासाठी घेतला आहे.
पंतप्रधानांनी लाल बहादूर शास्त्रींच्या ‘जय जवान जय किसान’ आणि अटल बिहारी वाजपेयी यांच्या ‘जय विज्ञान’ या वाक्यांचे स्मरण करुन आता यानंतर एक पाऊल पुढे ‘जय अनुसंधान’ असा नारा द्यायला हवा असे सांगितले. पंतप्रधानांनी गहन आणि विघटन वादी माहिती संदर्भात तसेच सामाजिक-आर्थिक भवितव्यासाठी ज्ञानाचा उपयोग ही दोन ध्येय गाठण्यासाठी विज्ञान आत्मसात करण्याबाबत जोर दिला.
आपण विज्ञान जैव पद्धतीच्या संशोधनाला प्रोत्साहन देतांना स्टार्ट अप आणि नवीन शोध यावर प्रकाश टाकायला हवा, असे पंतप्रधान म्हणाले. ते पुढे म्हणाले की, सरकारने अटल इनोव्हेशन मिशन चालू केले असून, याद्वारे शास्त्रज्ञांना त्यांच्या शोध प्रक्रियेत मदत मिळेल.
त्यांनी शास्त्रज्ञांना विनंती केली की, लोकांच्या राहणीमान सुलभतेसाठी कार्य करावे. जसे की निम्न पर्यजन्य क्षेत्रामध्ये दुष्काळ व्यवस्थापन, पूर्व आपत्ती सूचना पद्घत, मुलांचे आजार इत्यादी.
पंतप्रधानांनी पुढे सांगितले की, केंद्र सरकारने, 3600 कोटी रुपयांची गुंतवणूक असलेल्या ‘नॅशनल मिशन ऑन इंटर डिसिप्लिनरी सायबर फिजिकल सिस्टीम’ ला मंजूरी दिली असून, या अभियानाद्वारे संशोधन आणि विकास, तंत्रज्ञान विकास, मानव संसाधन आणि कौशल्य, स्टार्ट अप इको सिस्टीम इत्यादी क्षेत्रांचा समावेश आहे. त्यांनी कार्टो सॅट डोन आणि इतर उपग्रहांच्या यशस्वी प्रक्षेपणासंदर्भात माहिती सांगितली. त्यांनी वर्ष 2022 मध्ये गगन यान द्वारे भारतीयांना अंतराळात सोडण्याच्या कार्य प्रक्रियेला सुरुवात करण्यात आल्याचे सांगितले.
त्यांनी प्रायमिनीस्टर्स रिसर्च फेलोशिपला सुरुवात केली असल्याचे सांगितले, ज्यामुळे हजारो हुशार विद्यार्थ्यांना देशभरात संशोधन करण्याची संधी मिळणार आहे.
B.Gokhale/D. Rane
(Visitor Counter : 103
संरक्षण मंत्रालय
संरक्षणमंत्र्यांकडून देशभरातील 62 छावणी मंडळांच्या  रहिवाशांना ऑनलाईन नागरी सेवा पुरवणाऱ्या ई-छावणी पोर्टलचे आणि मोबाईल ॲपचे उद्घाटन
ई-छावणी हे सुशासनाच्या दिशेने टाकलेले एक मोठे पाऊल - संरक्षण मंत्री राजनाथ सिंह
नवी दिल्ली, 16 फेब्रुवारी 2021
संरक्षणमंत्री राजनाथ सिंह यांनी आज नवी दिल्ली येथे ई-छावणी पोर्टल आणि मोबाईल ॲपचे उद्घाटन केले. देशभरातील 62 छावणी मंडळांमध्ये राहाणाऱ्या 20 लाखांपेक्षा जास्त रहिवाशांना ऑनलाईन नागरी सेवा उपलब्ध करण्याच्या उद्देशाने हे पोर्टल तयार करण्यात आले आहे.
या पोर्टलच्या मदतीने छावणी क्षेत्रात राहाणाऱ्या रहिवाशांना जन्म आणि मृत्यू प्रमाणपत्र मिळवणे, पाण्याचे कनेक्शन आणि सांडपाणी व्यवस्था जोडणी, भाडे कराराचे नूतनीकरण करणे, व्यापार परवाना, फिरत्या स्वच्छतागृहांच्या स्थानांची माहिती मिळवणे आणि विविध प्रकारचे कर आणि शुल्क चुकते करणे यांसारख्या मूलभूत सेवा केवळ एका बटणाच्या क्लिकद्वारे उपलब्ध होणार आहेत. ई-जीओव्ही फाउंडेशन, भारत इलेक्ट्रॉनिक्स लिमिटेड, संरक्षण मालमत्ता महासंचालनालय आणि नॅशनल इन्फर्मेटिक्स सेंटर यांनी या रहिवाशांना घरबसल्या या सेवा मिळवता याव्यात यासाठी संयुक्तपणे हे पोर्टल तयार केले आहे.
प्रशासन अधिक कार्यक्षम आणि पारदर्शक करून लोकांना जास्तीत जास्त सुविधा देऊन देशाचा सामाजिक आर्थिक विकास करण्याच्या सरकारच्या वचनबद्धतेचा यावेळी संरक्षणमंत्री राजनाथ सिंह यांनी पुनरुच्चार केला.
सर्व प्रणाली नागरिकांना अनुकूल करण्यासाठी आणि त्यांचे जीवन सुकर करणाऱ्या आणि कामे सोपी करणाऱ्या सेवा पुरवण्यासाठी सरकार सातत्याने प्रयत्नशील आहे, असे ते म्हणाले.
सुशासनला आणि लोकाचे जीवन सुकर करण्याला प्रोत्साहन देण्यासाठी ‘किमान सरकार-कमाल शासन’, डिजिटल इंडिया आणि ई- गव्हर्नन्स यांसारख्या उपक्रमांची पंतप्रधान नरेंद्र मोदी यांनी सुरुवात केली, असे राजनाथ सिंह म्हणाले. ई-छावणी पोर्टल हे या दिशेने टाकलेले एक मोठे पाऊल आहे, असे त्यांनी सांगितले.
छावणी मंडळांच्या कार्यपद्धतीत न्यू इंडियाच्या दृष्टीकोनाला अनुरूप असे परिवर्तन घडवून आणणारे हे पोर्टल आहे आणि त्यामुळे या भागात राहाणाऱ्या रहिवाशांना मिळणाऱ्या सेवांच्या कार्यक्षमतेत आणि पारदर्शकतेत वाढ होऊन त्यांना त्या वेळेवर उपलब्ध होतील, असा विश्वास त्यांनी व्यक्त केला. हे पोर्टल अधिक नागरिक- स्नेही बनवण्यासाठी या पोर्टलच्या लाभार्थ्यांकडून वेळोवेळी त्याबाबतचे अभिप्राय मिळवत राहा, अशी सूचना राजनाथ सिंह यांनी संबंधित अधिकाऱ्यांना केली.
गेल्या काही वर्षात भारत एक जागतिक उर्जाकेंद्र बनला आहे आणि संरक्षण, आर्थिक क्षेत्र, व्यापार, माहिती तंत्रज्ञान, कृषी आणि गुंतवणूक या क्षेत्रांमध्ये आपले ठळक अस्तित्व निर्माण केल्यामुळे गुंतवणूक संधींची भूमी बनला आहे, असे राजनाथ सिंह म्हणाले.
तुमच्या मोबाईल फोनवर ई-छावणी ॲप डाऊनलोड करण्यासाठी खालील लिंक डाऊनलोड करा
https://play.google.com/store/apps/details?id=org.egovernment.echhawani.citizen
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
पंतप्रधान कार्यालय
सुप्रसिद्ध गांधीवादी शकुंतला चौधरी यांच्या निधनाबद्दल पंतप्रधानांकडून शोक व्यक्त
सुविख्यात गांधीवादी कार्यकर्त्या, शकुंतला चौधरी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
या संदर्भात केलेल्या ट्वीट मध्ये पंतप्रधान म्हणाले;
" गांधीवादी मूल्यांचा प्रसार आणि पुरस्कार करण्यासाठी शकुंतला चौधरी जी कायमच सर्वांच्या स्मरणात राहतील. सरानिया आश्रमात त्यांनी केलेल्या सामाजिक कार्याचा अनेकांच्या आयुष्यावर खूप सकारात्मक परिणाम झाला आहे. त्यांच्या निधनाचे वृत्त दु:खद आहे. त्यांचे कुटुंबिय आणि अनेक अनुयायांप्रती मी माझ्या शोकसंवेदना व्यक्त करतो. ओंम शांती !"
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 199.27 कोटी मात्रांचा टप्पा
12 ते 14 वयोगटातील 3.76 कोटींपेक्षा जास्त मुलांना लसीचा पहिली मात्रा देण्यात आली
देशातील उपचाराधीन रुग्णांची संख्या सध्या 1,36,076
गेल्या 24 तासात 20,139 नव्या कोरोना रुग्णांची नोंद
रुग्ण बरे होण्याचा दर सध्या 98.49%,
सध्याचा साप्ताहिक पॉझिटिव्हिटी दर 4.37%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199.27  कोटींचा टप्पा पार केला आहे. 2,61,97,150 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.76  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,10,027
|
|
2nd Dose
|
|
1,00,77,006
|
|
Precaution Dose
|
|
59,51,763
|
|
FLWs
|
|
1st Dose
|
|
1,84,26,752
|
|
2nd Dose
|
|
1,76,46,995
|
|
Precaution Dose
|
|
1,12,38,648
|
|
Age Group 12-14 years
|
|
1st Dose
|
|
3,76,98,593
|
|
2nd Dose
|
|
2,56,32,231
|
|
Age Group 15-18 years
|
|
1st Dose
|
|
6,07,62,753
|
|
2nd Dose
|
|
4,98,22,795
|
|
Age Group 18-44 years
|
|
1st Dose
|
|
55,87,50,479
|
|
2nd Dose
|
|
50,50,43,015
|
|
Precaution Dose
|
|
42,37,755
|
|
Age Group 45-59 years
|
|
1st Dose
|
|
20,35,44,220
|
|
2nd Dose
|
|
19,43,63,195
|
|
Precaution Dose
|
|
31,51,234
|
|
Over 60 years
|
|
1st Dose
|
|
12,73,41,249
|
|
2nd Dose
|
|
12,14,46,533
|
|
Precaution Dose
|
|
2,71,82,316
|
|
Precaution Dose
|
|
5,17,61,716
|
|
Total
|
|
1,99,27,27,559
भारतात सक्रीय रुग्णभार सध्या 1,36,076 इतका आहे,तो देशाच्या एकूण रुग्णसंख्येच्या तुलनेत 0.31% इतका आहे.
परिणामी, भारतात रुग्ण बरे होण्याचा दर 98.49% आहे.गेल्या 24 तासांत 16,482 कोरोना रुग्ण बरे झाल्यामुळे, आतापर्यंत कोरोनामुक्त झालेल्या रुग्णांची संख्या  4,30,28,356 झाली आहे.
गेल्या 24 तासात 20,139 नव्या कोरोना रुग्णांची नोंद झाली.
गेल्या 24 तासात एकूण 3,94,774 चाचण्या करण्यात आल्या. भारताने आतापर्यंत एकूण 86.81  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 4.37% तर दैनंदिन पॉझिटिव्हिटी दर 5.10% आहे.
आरोग्य आणि कुटुंब कल्याण मंत्रालय
कोविडविषयीची अद्ययावत माहिती
नवी दिल्ली 15 जुलै 2022
देशव्यापी कोविडविरोधी लसीकरण मोहिमेंतर्गत आतापर्यंत कोविड प्रतिबंधक लसींच्या 199 कोटी 47 लाख मात्रा देण्यात आल्या आहेत
भारतातील उपचाराधीन रूग्णांची संख्या सध्या 1,39,073 इतकी आहे
भारतातील कोविड-सक्रीय रूग्णांचे प्रमाण सध्या एकूण कोविड बाधितांच्या 0.32 टक्के इतके आहे
सध्याचा रोगमुक्ती दर 98.48% टक्के इतका आहे
गेल्या 24 तासात, 16,994 रूग्ण पूर्णपणे कोरोनामुक्त झाले असून आतापर्यंत कोरोना मुक्त झालेल्या एकूण रूग्णांची संख्या 4,30,45,350 इतकी झाली आहे
गेल्या 24 तासात, 20,038 नव्या रूग्णांची नोंद झाली आहे
दैनंदिन पॉझिटिव्हीटी दर 4.44 टक्के
साप्ताहिक पॉझिटिव्हीटी दर 4.30 टक्के
आतापर्यंत कोविड संसर्ग तपासणीच्या एकूण 86 कोटी 86 लाख चाचण्या करण्यात आल्या आहेत; गेल्या 24 तासात 4,50,820 चाचण्या करण्यात आल्या.
पंतप्रधान कार्यालय
स्वामी विवेकानंद यांच्या जयंतीनिमित्त पंतप्रधानांकडून त्यांचे स्मरण
नवी दिल्ली, 12 जानेवारी 2019
पंतप्रधान नरेंद्र मोदी यांनी स्वामी विवेकानंद यांच्या जयंतीनिमित्त त्यांचे स्मरण केले.
पंतप्रधान म्हणाले की, ‘उठा, जागे व्हा, उद्दीष्ट साध्य होईपर्यंत थांबू नका. स्वामी विवेकानंद यांच्या जयंतीदिनी त्यांच्या या समृद्ध विचारांचे स्मरण करत त्यांनी सेवा आणि त्यागाच्या मुल्यांवर भर दिला. युवा शक्तीवरचा त्यांचा विश्वास अद्भुत होता.
स्वामी विवेकानंद यांच्या विचार आणि आदर्श मूल्ये कोट्यवधी भारतीयांना विशेषत: आपल्या युवकांना प्रेरणा आणि ऊर्जा देतात. त्यांच्याचकडून आपण मजबूत, सर्वसमावेशक आणि अनेक क्षेत्रात जागतिक नेतृत्व करणाऱ्या भारताची निर्मिती करण्यासाठी प्रेरणा घेतली आहे.’
S. Tupe/ S. Kane/D. Rane
(Visitor Counter : 65
रस्ते वाहतूक आणि महामार्ग मंत्रालय
वर्ष 2025 पर्यंत रस्ते अपघाताचे प्रमाण निम्म्यावर आणण्याचे केंद्रीय मंत्री नितीन गडकरी यांचे आवाहन
राष्ट्रीय रस्ता सुरक्षा परिषदेची 19 वी बैठक संपन्न
नवी दिल्ली, 20 जानेवारी 2021
वर्ष 2025 पर्यंत रस्ते अपघाताचे प्रमाण निम्म्यावर आणण्याचे आवाहन केंद्रीय रस्ते वाहतूक आणि महामार्ग मंत्री नितीन गडकरी यांनी केले आहे. रस्ता सुरक्षेबाबत जनजागृती करण्यासाठी मंत्रालय, एनएचएआय, पीडब्ल्यूडी आणि रस्ते बांधकामाशी संबंधित विविध संस्थाचे अभियंता यांचे तीन दिवसांचे अनिवार्य प्रशिक्षण असावे, अशी सूचना त्यांनी केली. अपघात कमी करणे ही हळूहळू होणारी प्रक्रिया नाही, प्रत्येक भागधारकाने तातडीने याला प्राधान्य दिले पाहिजे असे मत राष्ट्रीय रस्ता सुरक्षा परिषदे  च्या 19व्या सभेला संबोधित करताना काल गडकरी यांनी व्यक्त केले. रस्ते अपघात कमी करण्याच्या बाबतीत शून्य सहिष्णुता स्वीकारलेल्या स्वीडनचे त्यांनी यावेळी उदाहरण दिले. या बैठकीला आंध्र प्रदेश आणि बिहार राज्यातील परिवहन मंत्री, डीजीपी किंवा राज्य / केंद्रशासित प्रदेशांचे त्यांचे प्रतिनिधी आणि एनआरएससीचे इतर अनेक सदस्य उपस्थित होते.
मंत्री म्हणाले, भारत दररोज 30 किलोमीटर लांबीचे रस्ते बांधत असून या महामारीच्या काळातील हे एक मोठे यश आहे. लोकांना सुरक्षित रस्ते प्रवासासाठी प्रोत्साहन द्यावे आणि या कामात स्वयंसेवी संस्थांचा समावेश करून घ्यावा असे आवाहन त्यांनी राज्य सरकारांना केले. सोशल मिडीयाच्या माध्यमातून रस्ते सुरक्षा उपायांबाबत जनजागृती करावी असा सल्ला देखील त्यांनी यावेळी दिला.
रस्ते वाहतूक आणि महामार्ग मंत्रालयच्या रस्ता सुरक्षा विभागाचे संचालक विवेक किशोर यांनी यावेळी ब्लॅक स्पॉट दुरुस्त करण्याच्या प्रक्रिया आणि राष्ट्रीय महामार्गावरील दुरुस्तीची स्थिती याबद्दल सादरीकरण केले. रस्ते अपघाताच्या डेटाचा अहवाल, व्यवस्थापन आणि विश्लेषण करण्यासाठी एक केंद्रीय संस्था स्थापन करण्यसाठी आयआयटी, मद्रास आणि एनआयसीएसआय यांनी एकत्रितपणे एकीकृत रस्ते अपघात डेटा बेस  चा विकास आणि अंमलबजवणी साठी एक छोटे सादरीकरण केले.
मंत्रालयाचे राज्यमंत्री जनरल  डॉ. व्ही के. सिंह यांनी राज्यांना त्यांच्या स्तरावरही उत्तम उपाय म्हणून विविध उपाययोजना राबवण्यास सांगितले. त्यांनी एनआरएससीच्या सर्व सदस्यांना आश्वासन दिले की त्यांनी दिलेल्या सूचनांची दखल घेऊन त्यानुसार त्यांची अंमलबजावणी केली जाईल.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
सांस्कृतिक मंत्रालय
पंतप्रधानांनी हुतात्मा भगतसिंह यांना जयंती दिनी वाहिली आदरांजली
नवी दिल्ली, 28 सप्टेंबर 2021
पंतप्रधान नरेंद्र मोदी यांनी हुतात्मा भगतसिंह यांना जयंती निमित्त आदरांजली वाहिली आहे.
ट्वीट संदेशात पंतप्रधानांनी म्हटले आहे;
"स्वातंत्र्य संग्रामातील महान सेनानी हुतात्मा भगत सिंह यांना जयंतीनिमित्त विनम्र श्रद्धांजली.
शूरवीर भगतसिंह प्रत्येक भारतीयाच्या हृदयात वसले आहेत. त्यांच्या साहसी त्यागामुळे असंख्य देशवासीयांच्या मनात देशभक्तीची ठिणगी पेटली. जयंती प्रसंगी मी त्यांना नमन करतो आणि त्यांच्या उदात्त आदर्शांचे स्मरण करतो. "S.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
माहिती आणि प्रसारण मंत्रालय
17 वा मुंबई आंतरराष्ट्रीय चित्रपट महोत्सव  29 मे ते 4 जून 2022 या कालावधीत होणार
15 फेब्रुवारी 2022 पासून प्रवेशिका स्विकारल्या जाणार
भारतातील आणि परदेशातील चित्रपट निर्माते आणि चित्रपटसृष्टी ज्याची अत्यंत आतुरतेने प्रतीक्षा करत असतात असा माहितीपट, लघुपट आणि ॲनिमेशन चित्रपटांसाठी प्रसिद्ध असलेला 17वा, मुंबई आंतरराष्ट्रीय चित्रपट महोत्सव  29 मे ते 4 जून, 2022 या कालावधीत फिल्म्स डिव्हिजन विभागाच्या मुंबई येथील संकुलात आयोजित केला जाणार आहे. 15 फेब्रुवारी 2022 ते 15 मार्च 2022 पर्यंत ऑनलाइन प्रवेशप्रक्रिया स्वीकारल्या जातील आणि चित्रपट निर्माते विविध स्पर्धा श्रेणींमध्ये आपले चित्रपट प्रविष्ट करण्यासाठी www.miff.in किंवा https://filmfreeway.com/MumbaiInternationalFilmFestival-MIFF या संकेतस्थळावर लॉग इन करू शकतील.
1 सप्टेंबर 2019 आणि 31 डिसेंबर 2021 दरम्यान पूर्ण झालेले चित्रपट मिफ्फ महोत्सवामध्ये  प्रवेशासाठी पात्र आहेत. महोत्सवातील सर्वोत्कृष्ट माहितीपटाला सुवर्णशंख आणि 10 लाख रुपये रोख पारितोषिक दिले जाईल. विविध श्रेणींमध्ये विजेत्या चित्रपटांना रोख रक्कम, रौप्य शंख, स्मृतीचिन्ह आणि प्रमाणपत्रे दिली जातील. भारत "आझादी का अमृत महोत्सव" साजरा करत असल्यामुळे, यंदाच्या महोत्सवात India@75 या संकल्पनेवर आधारीत सर्वोत्कृष्ट लघुपटासाठी विशेष पुरस्काराची घोषणा केली आहे. या महोत्सवामध्ये भारतातील नाॅन फीचर फिल्म क्षेत्रातील एका दिग्गज व्यक्तिमत्वाचा रोख रु. 10 लाख, स्मरणचिन्ह आणि प्रशस्तीपत्र देऊन प्रतिष्ठित व्ही शांताराम जीवनगौरव पुरस्काराने सन्मान केला जाईल.
दक्षिण आशियातील सर्वात जुना आणि नाॅन फीचर फिल्म असलेल्या चित्रपटांसाठीचा सर्वात मोठा महोत्सव, मिफ्फ माहिती आणि प्रसारण मंत्रालयाच्या चित्रपट विभागतर्फे आयोजित केला जात असतो आणि त्यात महाराष्ट्र सरकार सहभागी होते. हा चित्रपट महोत्सव जगभरातील निर्मात्यांसाठी एक पर्वणीच असते. स्पर्धा आणि बिगर-स्पर्धा विभागांव्यतिरिक्त, कार्यशाळा, तज्ञांचे मार्गदर्शन, खुला मंच आणि बीटूबी  सत्रांसारखी परस्परसंवादी सत्रे ही महोत्सवाची प्रमुख वैशिष्ट्ये आहेत.
2020 मध्ये आयोजित, 16 व्या द्वैवार्षिक मिफ्फ महोत्सवाला अतिशय उत्साहात प्रतिसाद मिळाला होता, ज्यातून भारत आणि जगातील विविधरंगी समृध्द माहितीपट संस्कृती प्रदर्शित झाली होती. 16 व्या मिफ्फला  भारत आणि परदेशातून विक्रमी 871 प्रवेशिका आल्या होत्या आणि भारत आणि जगाच्या इतर भागातून अनेक प्रमुख माहितीपट, ॲनिमेशन आणि लघुपट निर्मात्यांनी त्याला हजेरी लावली होती. ग्रँड ज्युरीमध्ये फ्रान्स, जपान, सिंगापूर, कॅनडा, बल्गेरिया आणि भारतातील प्रसिद्ध चित्रपटसृष्टीतील व्यक्तिमत्त्वांचा त्यात समावेश होता.
अधिक माहितीसाठी महोत्सव संचालनालयाशी +91-22-23522252 / 23533275 आणि miffindia[at]gmail[dot]com वर संपर्क साधता येईल.
मंत्रिमंडळ
700 मेगाहर्ट्झच्या बँडमध्ये भारतीय रेल्वेला 5 मेगाहर्ट्झचा स्पेक्ट्रम देण्याच्या प्रस्तावाला मंत्रिमंडळाची मंजुरी
लोको पायलट आणि गार्ड यांच्यादरम्यान विना-अडथळा संवादासाठी उपयुक्त, सुरक्षिततेच्या स्तरात सुधारणा
प्रचालन, सुरक्षा आणि सुरक्षिततेसाठी ध्वनी, ध्वनिचित्र आणि माहितीचे संदेशवहन होण्याची सोय
याबरोबरच आगगाड्यांची धडक टाळण्यासाठीच्या स्वदेशी बनावटीच्या प्रणालीस रेल्वेकडून मान्यता, प्रवासी-सुरक्षेत होणार वाढ
नवी दिल्ली, 9 जून 2021
रेल्वेस्थानके आणि गाड्यांमध्ये जनतेच्या सुरक्षा आणि सुरक्षिततेची काळजी घेण्यासाठी 700 मेगाहर्ट्झ वारंवारितेच्या बँडमध्ये 5 मेगाहर्ट्झचा स्पेक्ट्रम भारतीय रेल्वेला देण्याच्या प्रस्तावाला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मंजुरी दिली आहे. यातून 'आत्मनिर्भर भारत' अभियानाला गती मिळू शकणार आहे.
हा स्पेक्ट्रम मिळाल्यावर भारतीय रेल्वे आपल्या मार्गांवर धावत्या गाड्यांसाठी रेडिओ तरंगांच्या मदतीने संदेशवहन करू शकणार आहे. सदर प्रकल्पासाठी 25,000 कोटी रुपयांपेक्षा अधिक गुंतवणुकीची गरज भासेल असा अंदाज आहे. येत्या पाच वर्षात हा प्रकल्प पूर्ण होण्याची अपेक्षा आहे.
याबरोबरच, भारतीय रेल्वेने गाड्यांच्या सुरक्षेसाठी देशांतर्गत विकसित झालेली स्वयंचलित प्रणाली- टीसीएएस- अर्थात रेल्वेगाड्यांची धडक टाळणारी यंत्रणा- स्वीकारण्यास मंजुरी दिली आहे. या यंत्रणेद्वारे गाड्यांची धडक टाळता येणार असून त्यामुळे अपघातांचे प्रमाण कमी होण्यास व प्रवाशांच्या सुरक्षिततेत वाढ होण्यास मदत होणार आहे.
रेल्वेच्या प्रचालन आणि देखभाल व्यवस्थेत सदर प्रणालीमुळे मोठा बदल होणार आहे. सुरक्षाव्यवस्थेत वाढ होण्याबरोबर, उपलब्ध पायाभूत सुविधांमध्येच मार्गावर अधिक गाड्या चालविणे शक्य होणार आहे. आधुनिक रेल्वेजाळे तयार होण्याने वाहतूक खर्चात कपात आणि कार्यक्षमतेत वाढ शक्य होणार आहे.
सदर प्रणालीमुळे रेल्वेला सुरक्षित आणि विश्वासार्ह पद्धतीने ध्वनी, ध्वनिचित्र आणि माहितीचे संदेशवहन करता येणे शक्य होऊन, प्रचालन, सुरक्षा आणि सुरक्षिततेसाठी त्याचा चांगला उपयोग होऊ शकणार आहे. आधुनिक सिग्नलयंत्रणा आणि गाड्यांच्या संरक्षण यंत्रणेसाठी त्याचा उपयोग होईल. तसेच लोको पायलट म्हणजे चालक आणि गार्ड म्हणजे मार्गरक्षक यांच्यादरम्यान विना-अडथळा संदेशवहन सेवाही यामुळे मिळू शकेल. तसेच, रेल्वेगाड्यांची कामे अधिक कार्यक्षम, सुरक्षित आणि अधिक वेगवान पद्धतीने होण्यासाठी डबे, वाघिणी, इंजिने यांच्यावर इंटरनेटच्या मदतीने दूरवरून देखरेख करणे व सीसीटीव्ही कॅमेऱ्यांचे थेट प्रक्षेपण पाहणेही या प्रणालीमुळे शक्य होईल.
या स्पेक्ट्रमचे शुल्क, दूरसंदेशवहन विभागाने आखून दिलेल्या सूत्रानुसार व परवाना शुल्कासंबंधीच्या ट्रायच्या शिफारशींनुसार लागू होईल.
S.Tupe/S.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
इलेक्ट्रॉनिक्स आणि माहिती तंत्रज्ञान मंत्रालय
नॅशनल इन्फरमॅटीक्स सेंटरचे संस्थापक महासंचालक डॉ. एन.शेषगिरी यांना आदरांजली
नारायण मूर्ती यांचे डॉ. एन. शेषगिरी व्याख्यान कार्यक्रमात मार्गदर्शन
(नवी दिल्ली, 6 ऑगस्ट 2019
नॅशनल इन्फरमॅटीक्स सेंटरने नवी दिल्ली येथील विज्ञान भवनात 5 ऑगस्ट 2019 रोजी डॉ.एन. शेषगिरी व्याख्यान 2019 या कार्यक्रमाचे आयोजन केले होते. इन्फोसिसचे संस्थापक नारायण मूर्ती यांनी या कार्यक्रमात आपले विचार व्यक्त केले. आपल्या देशातील अभियांत्रिकी आणि तांत्रिक शिक्षण घेणाऱ्या शैक्षणिक संस्थांचा दर्जा उंचावण्याची गरज नारायण मूर्ती यांनी यावेळी व्यक्त केली. विद्यार्थ्यांचे ज्ञान आणि कौशल्य वाढवण्यासाठी त्यांना प्रत्यक्ष कामाच्या ठिकाणी असलेले वातावरण उपलब्ध करून दिले पाहिजे असे ते म्हणाले. डॉ. शेषगिरी यांच्या आठवणींना त्यांनी उजाळा दिला. शैक्षणिक गुणवत्ता, प्रशासकीय कौशल्य आणि जलद गतीची निर्णय क्षमता असे मिश्रण असलेले ते महान देशभक्त होते, अशा शब्दात नारायण मूर्ती यांनी शेषगिरी यांना आदरांजली वाहिली.
यावेळी मनुष्यबळ विकास राज्यमंत्री संजय धोत्रे, इलेक्ट्रॉनिक आणि माहिती तंत्रज्ञान मंत्रालयाचे सचिव अजय सहानी आणि वरिष्ठ सरकारी अधिकारी उपस्थित होते. नॅशनल इन्फरमॅटीक्स सेंटरला सरकारचा माहिती तंत्रज्ञानाचा आधारस्तंभ बनवण्यामध्ये मोठे योगदान दिल्याबद्दल डॉ. एन. शेषगिरी यांची यावेळी संजय धोत्रे यांची प्रशंसा केली. डिजिटल इंडिया उपक्रमासाठी या संस्थेने अनेक उपाय सुचवले असे त्यांनी सांगितले.
B.Gokhale/S.Patil/P.Kor
नौवहन मंत्रालय
आंतरराष्ट्रीय योगा दिनानिमित्त जेएनपीएद्वारे विशेष कार्यक्रमाचे आयोजन
मुंबई, 21 जून 2023
भारताच्या प्रमुख बंदरांपैकी एक 'जवाहरलाल नेहरु पत्तन प्राधिकरणा'ने  बंदरे, नौवहन आणि जलमार्ग मंत्रालयाच्या मार्गदर्शनाखाली 21 जून 2023 रोजी 'योग सागरमाला' संकल्पने अंतर्गत आंतरराष्ट्रीय योगदिन मोठ्या उत्साहात साजरा करण्यात आला. शारीरिक, मानसिक आणि आध्यात्मिक संतुलनाला चालना देण्याच्या उद्देशाने जेएनपीएने सर्व भागधारकांच्या सहकार्याने विविध कार्यक्रमांचे आयोजन केले.
संजय सेठी, आयएएस, अध्यक्ष, जेएनपीए आणि उन्मेष शरद वाघ, आयआरएस, उपाध्यक्ष, जेएनपीए यांनी सर्व विभागप्रमुख आणि कर्मचाऱ्यांसमवेत योगासने केली. योगा दिवसाच्या या विशेष सोहळ्यापूर्वी विविध योगासने आणि प्रात्यक्षिक असणाऱ्या विशेष सत्रांचे आयोजन करण्यात आले होते.
जेएनपीएने पुढाकार घेत एलिफंटा लेणी या जागतिक वारसा स्थळाच्या परिसरात अनोख्या योगा सत्राचे आयोजन करण्यात आले. ज्यामध्ये जेएनपीएचे कर्मचारी आणि इतर भागधारकांनी योगासने केली. या ऐतिहासिक ठिकाणी योगासने होत असल्याने प्रत्येकासाठी हा एक अविस्मरणीय अनुभव ठरला.
आपल्या जीवनातील योगाचे महत्त्व स्पष्ट करताना संजय सेठी, आयएएस, अध्यक्ष, जनेपप्रा, म्हणाले, “संतुलन, एकता आणि कल्याण या सद्गुणांना कायम प्रोत्साहन देणारी योगा हि प्राचीन साधना आहे. या साधनेचे महत्व प्रत्येकाला जाणवून देत त्याचा त्यांच्या जीवनावर सकारात्मक परिणाम व्हावा यासाठी एक व्यासपीठ निर्माण करण्याचा या योगा कार्यक्रमांमागचा उद्देश आहे. या योगा साधनेमध्ये सहभागी होत त्या माध्यमातून आयुष्याचा आनंद शोधण्यासाठी आम्ही प्रत्येकाला प्रोत्साहित करत आहोत. जनेपप्रा येथे आंतरराष्ट्रीय योगा दिनाचे आयोजन करताना आम्हाला आनंद होत आहे.”
योगा तज्ञांच्या मार्गदर्शनाखाली कोस्टलबर्थ येथील वार्फ परिसरात जनेपप्राच्या महिला कर्मचार्यांसाठी आणि जनेपप्रा टर्मिनल्स येथे ऑन-बोर्ड वेसल्सवर जेएनपीएच्या कर्मचाऱ्यांसाठी देखील विशेष योगा सत्रांचे आयोजन करण्यात आले होते. PSA आणि पोर्ट ऑफ अँटवर्प ब्रुग्स यांनीही आंतरराष्ट्रीय योग दिनाच्या या कार्यक्रमात भाग घेतला.
जेएनपीए सपोर्ट स्टाफ, कें.औ.सु.दलाच्या जवानांनी त्यांच्या कुटुंबियांसह आणि जेएनपीए टाउनशिपमधील शालेय विद्यार्थ्यांनी आपापल्या ठिकाणी योगासने केली, जिथे त्यांना योगाचे विविध प्रकार शिकण्याची आणि सराव करण्याची संधी मिळाली.PIB Mumbai | S.Tupe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 39
रेल्वे मंत्रालय
भारतीय रेल्वेने 15 जोडी विशेष गाड्यांसाठीच्या तिकीट बुकिंगच्या नियम आणि अटींमध्ये केली सुधारणा
या गाड्यांचा अगाऊ आरक्षण कालावधी 7 दिवसांवरून 30 दिवस केला
रेल्वे आरक्षणासाठी हे बदल 24 मे 2020 पासून आणि 31 मे 2020 रोजी किंवा त्यानंतर सुरू होणार्या गाड्यांसाठी लागू केले जातील.
भारतीय रेल्वे सध्या 12 मे 2020 पासून विशेष रेल्वे गाड्यांच्या 15 जोड्या चालवीत आहे. प्रवाशांच्या सुविधेसाठी 15 जोड्यांच्या या विशेष रेल्वे गाड्यांच्या नियम आणि अटींमध्ये खालीलप्रमाणे काही सुधारणा करण्याचा निर्णय घेण्यात आला आहे:
या गाड्यांचा अगाऊ आरक्षण कालावधी  7 दिवसांवरून वाढवून आता 30 दिवस करण्यात येणार आहे.
या गाड्यांसाठी तात्काळ बुकिंग नसेल.
लागू असलेल्या नियमांनुसार या गाड्यांची आरएसी/प्रतीक्षा यादी तिकिटे दिली जातील. तथापि विद्यमान सूचनेनुसार प्रतीक्षा यादीतील प्रवाशांना या गाड्यांमध्ये चढण्याची परवानगी दिली जाणार नाही.
पहिला चार्ट ट्रेन सुरु होण्याच्या निर्धारित वेळेच्या कमीत कमी 4 तास आधी आणि दुसरा चार्ट ट्रेन सुरु होण्याच्या निर्धारित वेळेच्या किमान 2 तास आधी तयार होईल . प्रथम आणि द्वितीय चार्ट दरम्यान चालू  बुकिंग करण्याची परवानगी दिली जाईल.
टपाल कार्यालये, यात्री सुविधा केंद्र , परवानाधारक इत्यादींसह संगणकीकृत पीआरएस काउंटरद्वारे तसेच आयआरसीटीसी आणि कॉमन सर्विस सेंटरच्या अधिकृत एजंटसह ऑनलाईन बुकिंगद्वारे तिकीट बुकिंगला परवानगी दिली जाईल.
ट्रेनमधील आरक्षणासाठी वरील बदलांची अंमलबजावणी 24 मे 2020 पासून होईल आणि 31 मे 2020 रोजी किंवा त्यानंतर सुरू होणार्या गाड्यांना हे लागू होईल.